text: না ফেরার দেশে সৈয়দ আশরাফ ,প্রধানমন্ত্রী ও মুক্তিযোদ্ধার সন্তানদের শোক – Muktinews.com
  Home > জাতীয় > না ফেরার দেশে সৈয়দ আশরাফ ,প্রধানমন্ত্রী ও মুক্তিযোদ্ধার সন্তানদের শোক
  নির্বাচনে জয়ের আনন্দের রেশ কাটতে না কাটতেই শোকে কাতর হতে হলো আওয়ামী লীগকে। লাখো ভক্ত অনুরাগীকে শোকের সাগরে ভাসিয়ে চলে গেলেন সৈয়দ আশরাফুল ইসলাম।
  ফুসফুসের ক্যান্সার নিয়ে থাইল্যান্ডে চিকিৎসাধীন ছিলেন জনপ্রশাসন মন্ত্রী। বৃহস্পতিবার বাংলাদেশ সময় রাত সাড়ে নয়টার দিকে মারা যান তিনি।
  বিষয়টি নিশ্চিত করেছে প্রধানমন্ত্রী কার্যালয়ের প্রেস উইং। রাত ১০টার দিকে এক বিজ্ঞপ্তিতে এই তথ্য নিশ্চিত করা হয়।
  প্রবাসী বাংলাদেশ সরকারের ভারপ্রাপ্ত রাষ্ট্রপতি সৈয়দ নজরুল ইসলামের ছেলে সৈয়দ আশরাফকে বিশেষভাবে ¯েœহ করতেন প্রধানমন্ত্রী শেখ হাসিনা। তার মৃত্যুতে জানিয়েছেন গভীর শোক।
  সৈয়দ আশরাফের মৃত্যুতে গভীর শোক জানিয়েছেন জামুকা" নিবন্ধিত বীরমুক্তিযোদ্ধার সন্তানদের প্রতিনিধিত্বকারী একমাএ সংগঠন "আমরা মুক্তিযোদ্ধার সন্তানের সভাপতি মো. হুমায়ুন কবির, সাধারণ সম্পাদক সৈয়দ আশরাফুল ইসলাম নয়ন, প্রচার ও প্রকাশনা সম্পাদক ইঞ্জিঃ মোঃ শাহ পরান সিদ্দিক( তারেক) ,
  ২০১৭ সালের ২৩ অক্টোবর মারা যান আশরাফ পত্মী শিলা ইসলামও। তিনি থাকতেন যুক্তরাজ্যে। তিনিও ভুগছিলেন জটিল রোগে। স্ত্রী বিয়োগের ব্যাথায় কাতর আশরাফের শরীরেও মারণব্যাধি ক্যান্সার ধরা পড়ে।
  ২০০৮ সালের নির্বাচনেও তিনি সংসদ সদস্য নির্বাচিত হয়ে স্থানীয় সরকার, পল্লী উন্নয়ন ও সমবায় মন্ত্রণালয়ের দায়িত্ব পান। ২০১৪ সালে জেতেন বিনা প্রতিদ্বন্দ্বিতায়। ২০১৫ সালের ১৬ জুলাই জনপ্রশাসন মন্ত্রণালয়ের মন্ত্রী হন তিনি।